6 เวิลด์เทรดเซ็นเตอร์

6 เวิลด์เทรดเซ็นเตอร์ เป็นอาคารสูงเจ็ดชั้นในโลเวอร์แมนแฮตตันในนครนิวยอร์ก เปิดใช้งานใน ค.ศ. 1974 และเป็นอาคารในกลุ่มอาคารเวิลด์เทรดเซ็นเตอร์ที่มีจำนวนชั้นน้อยที่สุด อาคารนี้ทำหน้าที่เป็นศุลกสถานสหรัฐประจำนิวยอร์ก อาคารถูกรื้อถอนในช่วงปลาย ค.ศ. 2001 จากความเสียหายที่ได้รับจากการถล่มของอาคารเหนือในระหว่างเหตุวินาศกรรม 11 กันยายน ปัจจุบันพื้นที่เดิมของอาคารเป็นที่ตั้งของวันเวิลด์เทรดเซ็นเตอร์ใหม่และศูนย์ศิลปะการแสดงเพเรลแมน

 ประวัติศาสตร์ 
6 เวิลด์เทรดเซ็นเตอร์ได้รับการเสนอขึ้นครั้งแรกใน ค.ศ. 1968 ในฐานะส่วนหนึ่งของกลุ่มอาคารเวิลด์เทรดเซ็นเตอร์เดิม ออกแบบโดยมิโนรุ ยามาซากิ ร่วมกับเอเมรี ร็อท แอนด์ซันส์ การก่อสร้างแล้วเสร็จใน ค.ศ. 1973 6 เวิลด์เทรดเซ็นเตอร์เป็นที่ตั้งของกรมศุลกากรสหรัฐประจำรัฐนิวยอร์ก ตั้งแต่ ค.ศ. 1974 ถึง 2001

ผู้เช่า
ต่อไปนี้คือรายชื่อผู้เช่า 6 เวิลด์เทรดเซ็นเตอร์ก่อนเกิดวินาศกรรม 11 กันยายน:
 ชั้น  บริษัท  7  กรมศุลกากรสหรัฐ 6 กระทรวงพาณิชย์สหรัฐ, สำนักควบคุมแอลกอฮอล์ ยาสูบ อาวุธปืน และวัตถุระเบิด, กระทรวงแรงงานสหรัฐ, ศูนย์ช่วยเหลือการส่งออกสหรัฐ 5— 4— 3— 2 สำนักควบคุมแอลกอฮอล์ ยาสูบ อาวุธปืน และวัตถุระเบิด Pสะพานเหนือสู่ศูนย์การเงินโลก บันไดเลื่อนจากล็อบบี 1WTC Cห้องเก็บของ ท่าขนถ่ายสินค้า ล็อบบีล่าง สนามยิงปืน

 วินาศกรรม 11 กันยายนและการเก็บกวาด 
ในช่วงระหว่างวินาศกรรม 11 กันยายน การถล่มของอาคารเหนือได้ทำลายพื้นที่ส่วนใหญ่ของ 6 เวิลด์เทรดเซ็นเตอร์ สองวันต่อมา ภายในซากปรักหักพังของอาคาร ก็มีการค้นพบคานเหล็กสองชิ้นที่เชื่อมต่อกันเป็นรูปไม้กางเขน เชื่อกันว่าเป็นเศษซากจากอาคาร คานเหล็กเหล่านี้เป็นที่รู้จักในชื่อกางเขนแห่งเวิลด์เทรดเซ็นเตอร์ นับตั้งแต่นั้นมา และปัจจุบันถูกจัดแสดงอยู่ภายใน พิพิธภัณฑสถานและอนุสรณ์สถานแห่งชาติ 11 กันยายน

ซากปรักหักพังของอาคารดังกล่าวได้ถูกรื้อถอนออกไปเพื่อเปิดทางให้มีการก่อสร้างเวิลด์เทรดเซ็นเตอร์ในปัจจุบัน บริษัท AMEC Construction เป็นผู้ดำเนินการรื้อถอน โดยอาคารถูกทำให้โครงสร้างอ่อนแอลงก่อนจะถูกดึงลงมาด้วยเคเบิล วันเวิลด์เทรดเซ็นเตอร์ใหม่และศูนย์ศิลปะการแสดงเพเรลแมนตั้งอยู่ ณ บริเวณที่ 6 เวิลด์เทรดเซ็นเตอร์เคยตั้งอยู่แต่เดิม

 แกลเลอรี 

 ดูเพิ่ม 
 แมริออทเวิลด์เทรดเซ็นเตอร์

 อ้างอิง 

 แหล่งข้อมูลอื่น 


 Tenants of 6 World Trade Center via CNN

หมวดหมู่:ก่อตั้งในนครนิวยอร์กในปี พ.ศ. 2516
หมวดหมู่:อาคารและสิ่งปลูกสร้างที่ถูกทำลายในวินาศกรรม 11 กันยายน
หมวดหมู่:อาคารรัฐบาลกลางในสหรัฐ
หมวดหมู่:อาคารสำนักงานที่สร้างเสร็จในปี พ.ศ. 2516
หมวดหมู่:อาคารสำนักงานในแมนแฮตตัน
หมวดหมู่:เวิลด์เทรดเซ็นเตอร์